****

REPUBLIKA HRVATSKA

Krapinsko-zagorska županija

Osnovna škola Marija Bistrica

Zagrebačka 15

Marija Bistrica

KLASA: 400-02/22-01/1

URBROJ: 2140-73/22-1

Marija Bistrica, 13. srpnja 2022.

**Predmet: Obrazloženje I. izmjene financijskog plana (rebalans) za 2022. godinu**

***1. Uvod- sažetak djelokruga rada škole***

Osnovna Skola Marija Bistrica ima matičnu i 3 područne škole (Laz, Selnica i Globočec) te Osnovnu glazbenu školu . Nastava je organizirana u jutarnjoj i popodnevnoj smjeni u matičnoj školi (za učenike nižih razreda), kao i u PŠ Selnica i PŠ Laz. U PŠ Globočec nastava je samo u jutarnjoj smjeni. Glazbena škola radi u promijenjenim uvjetima, u obje smjene, u novoj zgradi na lokaciji Ulica kralja Tomislava 18, M. Bistrica. Međuturnus se koristi za izbornu nastavu informatike i njemačkog jezika kao i za izvannastavne aktivnosti te dopunske i dodatne nastave. Sva nastava izvodi se prema nastavnim planovima i programima koje je propisalo Ministarstvo znanosti, obrazovanja i sporta kao i prema Godišnjem planu i programu rada škole te Školskom kurikulumu. Specifičnost ove školske godine su uvjeri pandemije Korona virusa koji zahtijevaju provođenje epidemioloških mjera.

***2. Obrazloženje programa (aktivnosti i projekata)***

Osnovna Skola Marija Bistrica osnovnoškolska je javna ustanova sa sjedištem u Mariji Bistrici, Zagrebačka 15. Djelatnost škole obuhvaća osnovnoškolsko obrazovanje i odgoj djece i mladih kao i osnovno glazbeno obrazovanje djece i mladih jer u svom sastavu ima glazbenu školu. Osim redovnih programa osnovnoškolskog obrazovanja, škola ima i posebni razredni odjel kojeg polazi šest učenika po posebnom nastavnom planu i programu. Skola ima trenutno zaposlena 82 djelatnika, od čega je 68 nastavnog osoblja ( od čega je 17 zaposlenika Glazbene škole) i 14 administrativno tehničkih djelatnika.

***3. Ishodište i pokazatelji na kojima se zasnivaju izračuni i ocjene potrebnih sredstava za provođenje programa.*** - Iz državnog proračuna u 2022. planirano je 12.320.914,00 kn prihoda- od čega se planira utrošiti 11.850.288,00 za plaće i materijalna prava radnika, ostala sredstva od 49.100,00 su planirana za posebni razredni odjel, 180.000,00 kn nabavu udžbenika i 3.990,00 kn za troškove testiranja zaposlenika, te iznos od 231.650,00 kn za isplatu plaća i zateznih kamata po sudskim presudama zaposlenika, a iznosom od 5.886,00 se planira pokriti manjak iz prethodne godine koji se veže za refundaciju testiranja zaposlenika , te kamata vezanih za sudske presude.

- Iz županijskog proračuna- decentralizirana sredstva u 2022. prvotno je planirano 490.589,00 kn(sredstva planirana prema uputi Županije), ali je došlo do smanjenja decentralizacije (materijalni rashodi) na iznos od 412.401,00 kn.

- Iz županijskog proračuna- izvorna sredstva u 2022. planirano je po rebalansu 306.900,00 kn.

- Od sufinanciranja roditelja za školsku kuhinju, glazbenu školu i terenske nastave u 2022. planirano je 767.000,00 kn, rebalansom je povećanje na iznos od 807.000,00 kn zbog terenskih nastava, te povećanja cijene školske kuhinje od nove školske godine u 9. mjesecu.

- Od vlastitih prihoda (najam prostora. prihod školske zadruge, ekološke akcije) u 2022. planirano je sa 45.500,00 kn na 40.000,00 kn.

- Iz općinskog proračuna planirani prihodi u 2022. su sa 106.500,00 kn porasli na 136.500,00 kuna zbog nabavke pijanina za glazbenu školu.

- Od donacija u 2022. planirani je iznos od 38.500,00 kn, smanjen na 35.000,00 kn, zbog manjih donacija zbog novonastale krize.

**Prihodima iz općinskog proračuna predviđeno je financiranje:**

- sufinanciranje boravka učenika na Novigradskom proljeću i drugim programima

- sufinanciranje školske kuhinje za socijalno ugrožene učenike

- pomoć u nabavi nastavne opreme i opremanju škole.

***4. Pokazatelji uspješnosti provođenju programa u prethodnoj godini***

Jedan od glavnih pokazatelja uspješnosti provođenja programa rezultati su koje učenici škole postižu na nastavi, izvannastavnim aktivnostima. na natjecanjima znanja, susretima i smotrama od županijske preko regionalne do državne. Školsku godinu 2020./21. uspješno su završili svi učenici opće (407) i glazbene škole ( 152 ). Županijska natjecanja su održana prema planiranom programu u online okruženju. Učenici glazbene škole sudjelovali su na osam natjecanja i ostvarili zapažene rezultate.

Svi razredni odjeli su tijekom godine realizirali terensku nastavu.

Zaposlenici se nisu stručno usavršavali na seminarima, stručnim aktivima i drugim oblicima stručnog usavršavanja manje u odnosu na planirano, zbog prisutnih ograničenja uzrokovanih pandemijom, te smanjenim financijskim sredstvima.

***Obrazloženje financijskog plana***

Prihodi i primici kao i izdaci u 2022., financiranje KZŽ - opći prihodi i primici, planirani su u skladu s Uputama lokalnog proračuna. U I. izmjenu financijskog plana za 2022. uključen je višak od 2021. godine. Višak iznosi 5.370,00 kn, a odnosi se na višak od vlastitih prihoda, donacija i prihoda od nefinancijske imovine umanjenih za manjak od posebnih propisa i državnog proračuna. Višak će se sukcesivno trošiti u 2022. godini prema potrebama.

Ravnatelj:

Dominik Karajić, mag.cin.